Liefland | LekkeSlaap
Liefland is net buite die dorp Tesselaarsdal geleë, 20 km vanaf Caledon en Hermanus.
Verblyf word aangebied in 'n klipkothuis of 'n huis was tot 10 gaste kan akkommodeer.
Die klipkothuis het 'n oopplan-leefarea met 'n kaggel en 'n en suite-badkamer. Die slaapkamer het 'n dubbelbed. In die badkamer is daar 'n stort met 'n gasgeiser, 'n wasbak en 'n toilet. Daar is ook 'n kombuisie en buite-braaigeriewe. Die kombuisie is toegerus met 'n yskassie, 'n mikrogolfoond, breekware en eetgerei.
Die Lieflandhuis beskik oor 5 slaapareas wat slaapplek aan 10 gaste bied. Die badkamers het of 'n bad of stort, of albei. Die kombuis is volledig met yskas, gasstoof, oond, skottelgoedwasser, wasmasjien, tuimeldroeër en tee- en koffiemaakgeriewe toegerus. Daar is ook 'n oopplan-eetarea en 'n -sitarea met 'n TV en 'n binne- en buitebraai.
Veilige parkeerplek word vir gaste voorsien. 'n Wasgoeddiens is ook teen ekstra koste beskikbaar. Liefland het 'n funksielokaal wat ideaal is vir troues en ander geleenthede.